b"\n_START_ARTICLE_\nMart\xc3\xad Barber\xc3\xa0 i Montserrat\n_START_SECTION_\nBiografia\n_START_PARAGRAPH_\n\xc3\x89s diplomat com a professor d'Educaci\xc3\xb3 General B\xc3\xa0sica per la Universitat Rovira i Virgili i ha cursat estudis superiors de post grau en direcci\xc3\xb3 i ger\xc3\xa8ncia de Centres Educatius i Educaci\xc3\xb3 en el Lleure i Moviment Juvenil. De 1987 a 2002 ha estat director-gerent de la Fundaci\xc3\xb3 Cultural Privada Mare de D\xc3\xa9u del Lled\xc3\xb3, de les Escoles Vedrunes de Catalunya._NEWLINE_Afiliat a Uni\xc3\xb3 Democr\xc3\xa0tica de Catalunya el 1992, a les eleccions municipals espanyoles de 1991 fou escollit regidor del Morell. A les eleccions municipals espanyoles de 2003, 2007 i 2011 fou escollit regidor de Valls, on ha estat segon tinent d'alcalde._NEWLINE_Fou elegit diputat per Tarragona a les eleccions generals espanyoles de 2011. Ha estat portaveu de la Comissi\xc3\xb3 per a l'Estudi del Canvi Clim\xc3\xa0tic. L'1 d'agost de 2017 fou nomenat Director General d'Atenci\xc3\xb3 a la Fam\xc3\xadlia i Comunitat Educativa del Departament d'Ensenyament de la Generalitat de Catalunya."